texts: ได้ 4 เซียนทะลุรอบรองฯ "โอ๊ต ระนอง" ตัดกับ "ตัวจี๊ด" "ชาย โซโห" ดวล " เอก จินดา" ใครจะคว้าแชมป์ พรุ่งนี้ (25 พ.ย.) รู้ผล ........ ศึกสอยคิว "New Lampang SangSom 6 Red Open 2017" สนามที่ 7 ณ New Lampang Snooker Club จ.ลำปาง วันที่ 22 พ.ย. ผ่านไป 4 วันเต็มๆก็ได้ 4 ผู้กล้าที่ฝ่าด่านเข้ามาถึงรอบรองชนะเลิศ นำโดยอดีตรองแชมป์เยาวชนประเทศไทย ที่รายการนี้ถูกมองเป็นม้ามืด "โอ๊ต ระนอง" (พลากร เตี่ยวสกุล) เข้ามาชนของแข็ง กระดูกชิ้นเบ้อเร่ออย่าง "ตัวจี๊ด" (สยม ตันเซียน) ส่วนอีกคู่รุ่นใหญ่วัยใกล้เคียงกัน "ชาย โซโห" (สมชาย กาวสำราญ) จะร่ายเพลงคิวกับ "เอก จินดา" (ณัฐวรรธน์ ผ่องศรีสุข) ซึ่งผู้ชนะในรอบรองฯนี้ นอกจากมีลุ้นถ้วยแชมป์พร้อมเงินรางวัลเป็นแล้ว ผู้ชนะในรอบรองฯ ยังจะได้โควต้าเป็นเล่นรอบสุดท้ายปลายปีนี้ที่โคราช ในวันพรุ่งนี้ (25 พ.ย.) ทางเพจ SnookerSociety จะแชร์ไลฟ์การแข่งขันจากทางเพจ SangSom 6 Red มาให้แฟนๆได้รับชมจนกระทั่งรู้ผลแชมป์ ..... เรื่อง : แอดฯชัช ภาพ : โต้ง แสงโสม